[{"text_idx": "#000001", "text": "/Albisteak/Cannesen ere jokatzen da zesta puntan"}, {"text_idx": "#000002", "text": "Cannesen ere jokatzen da zesta puntan"}, {"text_idx": "#000003", "text": "Euskal Herriaz gain, leku asko dira zestan jokatzen dutenak, nahiz eta agian orain dela urte batzuk baino gutxiago izan. Estatu frantsesean, eta Euskal Herritik oso aparte, Cannesen, esaterako."}, {"text_idx": "#000004", "text": "Cannes hiri ezaguna da, baina askok ez dute jakingo han zestan aritzen direnik. \u0301 \u0301Plaza librean bakarrik jokatzen da, ez daukate frontoirik \u0301 \u0301, esaten du beraiekin jokatzen duen Laurent Sorozabal biarriztarrak. \u0301 \u0301Afizioa handia dago. 50. hamarkadan eraiki zuten plaza librea, eta ordutik ari dira jokatzen \u0301 \u0301, esaten du Laurentek."}, {"text_idx": "#000005", "text": "Dagoen lekuan egon da, kluba ez dagoela gaizki dio. \u0301 \u0301Bost edo sei pilotari daude bertan helduen mailan, eta dagoen lekuan egon da, ez nuke esango gaizki dagoenik. Gaztetxoak eta umeak ere hasten dira, baina gutxi edo batere ez dira izaten aurrera egiten dutenak \u0301 \u0301. Esaten du."}, {"text_idx": "#000006", "text": "Bera eurengana nola iritsi zen ere esaten du. \u0301 \u0301Parisen ezagutu nituen, eta eurekin jokatzera gonbidatu ninduten eta baietz esan nien. Plaza libreko zesta txapelketa beraiekin jokatzen dut \u0301 \u0301, esaten du."}, {"text_idx": "#000007", "text": "Plaza librearen berezitasun gozoak ere kontatzen ditu. \u0301 \u0301Canneseko plaza librea oso polita da. Harmail handi samarrak dauzka eta gero taberna dago, mahaiekin, eta partidak direnean tabernako mahaiak beteta egoten dira, jaten eta edaten ari diren bitartean, zesta ikusteko aukera izaten dute \u0301 \u0301, dio."}, {"text_idx": "#000008", "text": "Aurrera egiteko dituzten zailtasunak ere ekartzen ditu gogora. \u0301 \u0301Oso aparte dituzte zestan aritzeko gainerako klubak eta pilotariak. Handik bi ordutara, Marseilan, badago plaza librea, baina han ez da inor zestan aritzen \u0301 \u0301, esaten du Laurentek. Oraingoz, behintzat, Cannesen uda guztietan izango dute zestarekin gozatzeko aukera, eta ez da gutxi, nahiz eta gazteak behar dituzten aurrera urte askoan jarraitzeko."}, {"text_idx": "#000009", "text": "Gasteizen ari dira berriro ere entrenatzen"}, {"text_idx": "#000010", "text": "2021eko zirkuituaren Finalak jokatzeko prest\nLazkaok berriro ere Zestan aritzeko aukera izango du\nXisteran aritzen diren pilotariak gehiengoa izan dira Gipuzkoako Herriarteko finalean"}]